
EMINENTISSIMO PRINCIPI 

IULIO MARIAE SO MALIO 

OSTIAE ET VELITRARUM EPISCOPO , SACRI COLLEGII 
CARDINALI DECANO, S. R. ECCLESIAE PRO CANCELLARIO, 
ET BEATISSIMI DOMINI ADMINIjTRO PRIMARIO A SE- 
CRETIS 



ANGELUS MAIUS 



IR summo ingenio et incomparabili eloquentia 
Cicero scribere non dubitavit romanam urbem tanta sa- 
pientia fuisse in iure civili constituendo , quanta fuit in 
maximi imperii opibus cumulandis . Certe si prudentis— 
simi legum latoris est id curare potissimum ut institutio- 
nes suae sempiterna tempora spectent , quodnam fuisse 
quamque eximium Romanorum ingenium putabimus , 
quorum leges non solum eo penetrarunt , quo potentia 
numquam pervenit , verum ibi aeternae manseruut , ubi 
armorum imperium iamdiu funditus deletum est ? Igitur 
cum apprime laetari licet , quod romani luris satis no- 

bile additamentum in Vaticanae bibliothecae codicibus nu- 
per apparuit ; tum ego id inventum cumam potius quam 
Tibi , venerabilis IULI , mittendum putarem , qui eius 
augusti Collegii princeps es , a quo saepe devotus orbis 
gerendae vitae morisque omnis et aequitatis regulam pe- 
tit ? Porro id co confidentius facio , quia romana in ur- 
be versor in qua iurisprudentiae studia stmper florue- 
runt , et quia forensem eloquentiam , quam Cicero et Fa- 
bius perpetuam iuris civilis comitem esse volunt , cum 
iuridico libro coniungere datum est . Nam Symmachum 
oratorem sub christianis Caesaribus romani fori et sena- 
tus principem , nec non homonymum Tibi Iulium rhe- 
torem , et Lucium Apuleium grammaticum , c veteribus 
item codicibus cura mea excitatos , ad obsequii et devo- 
tionis indicium simul exhibeo . Equidem maioris famae 
opus optaveram , Teque , IULI eminentissime , dignius 
ad hoc iuris Vaticanum incrementum adiungere , concla- 
matum scilicet illum Ciceronis librum de iure civili in 
artem redigendo , quem et ipse se scripturum auctor 
promisit , et revera lectum a Gellio Charisioque vide- 
mus . Sed quia tam tempestivum arpinatis ingenii fruc- 
tum nobis adhuc fortuna invidet , nostrum intcriin de- 
siderium his aliis eruditae antiquitatis reliquiis solemur . 
Ego certe salis mihi contentns videor , quod Tibi gravis- 
sim6 et omni liberali disciplina politissimo s. romanae ec- 
clesiae Cardinali script.T haec commendari concesseris. Tu 
enim , praeter avitam clarissimi generis nobilitatem , iam 
prope solus superes , quem maximorum trium poutiGcum 
testimonium copiosa laude complevit . Nam et ille mu- 
nificentia regioque spiritu memorabilis Pius VI te idcir- 
co olini purpura ornavit , ut spiritale almae urbis vica- 
ria dignitate gubernares imperium : et suavissimus prin- 
ceps Pius VII , diuturnus aeque post illum consolator 

hominum , nunc iam aeternus caelestium comes , perar- 
duis te maxiniique momenti muneribus saepe praefecit ; 
quibus ex omnibus summam prudentiae et aequitatis fa- 
mam collegisti : cum praesertim anno mneeexv , quo de 
fortunis communibus iterum extimuimus , Tu pontificiae 
ditionis gubernacula , Pio absente , tam fortiter tamque 
incolumi auctoritate retinuisti : donec tandem vidimus , 
vitiis remotis , ad regnum suum stabiliter post transitum 
tempestatis redire virtutes . Ecce autem divinae lucis ad— 
flatu novus romanae urbi mundoque splendor emicuit leo 
PAPA XII , cuius nomine audito nemo non statim felici 
omine auguratus est Leonis magni Medicei aetatem , qui 
sc ob infinitam animi libcralitatem in aeternarum laudum 
gremio collocavit : praesertim vero litterae ct artes ad 
novi leonis tribunal laetos oculos erexerunt . Iam et 
hic sapicnlissimus Princeps , in quem Deus immortalis 
tanta ingenii doctrinae paternique animi bona , praeter 
dignitatis ornamenta , congessit , quique statim ostendit 
quam bene humeris suis sederet imperium , salis gna- 
rus quantum superiores pontifices adsciscendis optimis 
administris gloriae suae bonoque publico consuluissent , 
Tibi protinus , ILLI , digniori nempe collegae , man- 
davit ut proximo circa se fungereris ollicio , ac negotio- 
rum pondus , se auspice , praccipuamque reip. curam 
susciperes . Quas ad res gerendas cum tua Te praestans 
et singularis natura iuvat , tum multo magis caelesti 
fide vigens pietas , mens doctrinis exculta pvaeceptisque 
sapientium affluenter nutrita , mores denique in omni 
varietate stndiorum semper versati . Nam hoc cuncti 
pragmatico viro praecipiunt auctores , ut eius vita cum 
scientia divinarum rerum sit bumanarumque coniuncta . 
Talibus utitur saepe hominibus civitas haec bonis ar- 
tibus ac religioni praecipue dedita 3 semperque Dei in- 

diligentiam pie promerita : qui vicissim maximis benefi- 
ciis in eam collatis , quod caput benivoleutiae est , fa- 
talem superaddidit perpetuitatem . Profecto ego romanum 
pontificatum lumen Italiae praecipuum semper esse puta- 
vi , non solum ob sacrae potentiae apicem , sed quia 
naturalis veluti virtutum adsertor , omnibus industriorum 
virorum laboribus favet : ita ut cminentissima cuiusque 
gentis ingenia in communem veluti patriam ac parentem 
Pomarii concurrant . Principatus vero ipse quam sapieu- 
tcr mandatur ! quisquis venerabili morum sanctitate prae- 
ditus ; quisquis in procuratione rcip. egregius usuque et 
-exercitatione rerum plurimum valet ; quisquis iustitia , 
fortitudine animi , doctrina , consilio , cetcrisque dotibus 
optimus iudicatur , is demum eligitur qui in tam arduo 
humanarum rerum fastigio consistat : cui quidem sacra- 
tissimo Principi etsi plurimae molestiarum moles oppo- 
sitae sunt , hoc taraeu solatium adest , quod ad lauti 
splendorem tituli primum quidem arcana Dei voluntate , 
tum etiam suffragiis sapientium hominum se provectum 
esse commeminit . Et sane mirificus ille Plato prius quam 
dictatis a se sublimiter legum libris finem imponat , crea- 
ri diserte iubet collegium hominum , qui aetate , ut ait, 
doctrina , moribus , rerumque usu , ad custodiam felicis , 
quam ipse condit , reip. idonei sint : deinde monet , 
ut ad cuin , qui ex hoc collegio publice privatimque 
rem praeclarissime gesserit , iam anilis maturum iani per- 
fectum , principatus denique deferatur . Quo quidem di- 
gna munere visa est multorum ili sacro Collegio pietas , 
ct leo.ve.u in his optimum donavit felicitas . 

COMMENTARIUS PRAEVIUS . 

A 

PARS I. 

DE VATICANIS FRAGMENTIS IURIS CIVILIS . 

I. P ergo alacriter rescriptos Vaticanae biblio- 
thecae codices pro meae stationis munere ad pu- 
blicum commodum explicare . Nihil autem fere li- 
bentius facio , quam ut ineditas romani iuris reli- 
quias hoc potissimum tempore in lucem proferam ■, 
cum insignis prudentium turba exsuscitandis per 
Europam huius scientiae studiis , iisque ad veterem 
ac genuinam rationem exigendis vehementem ope- 
ram navat . Iara cum generatim Roma litterarum 
copiis semper novis atque utilissimis abundavit , 
tum fortunae dono contigit ut in Pontificis Maximi 
bibliothecam complures undique venerint prisci co- 
dices , qui vel olim praeclara iuris incrementa sup- 
peditavisse videntur , vel nunc etiam studiosis la- 
tinarum graecarumve legum hominibus copioso et 
valido subsidio sunt . Nam nequid dicam de theo- 
dosiano codice , de Ulpiani titulis , de rei agrariae 
legibus atque scriptoribus , quae cuncta opera perve- 
tustis aliquot vaticanae bibliothecae exemplaribus 
plurimum , ut puto , debent $ novellas nuperius le- 
ges clarissimi Itali Zirardinius atque Amadulius ex 
ottoboniano , nunc vaticano , codice excitaverunt . 

B 

X DE VATICANIS FRAGMENTIS 

Neque fere a iuridicorum scriptorum classe abhor- 
rent papyracea diplomata , quae vir magnus , et 
meus in munere decessor , Caietanus Marinius miro 
edidit commentario inlustrala : quorum pars nobilis- 
sima iamdiu parietibus bibliothecae Vaticanae or- 
namento est. Praeterea quanta in pontificiis pluteis 
adiumenta sint illustrandi iuris , late demonstrat 
Simonius Assemanus ( quamquam nostri palimpses- 
ti nullam facit mentionem ) in bibliotheca iuris 
Orientalis : nec non ii quotidie sentiunt docti ho- 
mines gratique fatentur , qui multam his annis va- 
riarum lectionum segetem , mullumque critices ap- 
paratum in iuridicis vaticani palatii exemplaribus 
Collegerunt . Igitur mihi quoque avet animus pon- 
tificiis denuo copiis ius civile , quantum licet , lo- 
cupletare . Atque illi quidem duumviri Zirardiuius 
et Amadulius novellas suas ponderosis ulerque 
adnotationibus instruxerunt , in quas tam ube- 
res sapientiae divitias contulerunt , ut veterum do- 
ctorum gloriam exaequaverint . Ceteroqui ego insti- 
tutum aliud in hac edenda romani iuris mantissa se- 
quar : nempe quod adtinet ad describendam natu- 
ram codicis , nullam prope partem sedulitatis omit- 
tam : locos etiam iuris editi , qui cum Vaticanis 
reliquiis vel aliquatenus congruunt vel eas inlu- 
strant , intento saepe digito demonstrabo . Cete- 
rum qui sit fragmentorum horum in rc forensi 
usus , ad ius romanum quid singula novi adfe- 
rant, vel quam quisque titulus respondendi aut do- 

cendi peculiarem rationem teneat, qui ve hinc latinita- 
tis eruditionis doctrinaeque fructus sperandi sint, quae 
res pleraeque intelligeotibus satis patent, libenter dice- 
re supersedebo : praesertim quia vix dubito, quin 
homiues nostrae aetatis doctissimi spartam hanc 
copiose et pro rei dignitate ornaturi sint . Nunc 
ut propositi officii partes exsequar , vaticani pa- 
limpsesti imaginem apprime deformare verbis ag- 
grediar . 

II. Est in sinibus bibliothecae Vaticanae recon- 
ditus latinus codex membraneus , litteris partim 
adhuc quadratis , saeculi ferme octavi , praenota- 
tus numero' vmdcclxvi , qui sanctorum Aegypti 
anachoretarum collationes auctore Cassiano conti- 
net . Exemplar initio hiat , qua de re in ipso bi- 
bliothecae syllabo admonemur : incipit nimirum in 
collatione quarta cap. xu , cuius tamen verba priora 
desunt : desinit autem in decima ^ quo fit ut co- 
dex quartam operis partem complectatur . Quem 
ego Cassiani textum dum legerem , perboni generis 
esse sentiebam ; mnltasque ac praeclaras varietates 
deprehendebam , quibus hic liber praeposteris cri- 
ticorum iudiciis saepe subversus , longe purior t 
et cum palaeographia quoque iustiore , exhibetur . 
Neque profecto opera et oleum philologiae Christia- 
nae periret , siquis pia Cassiani colloquia , Vati- 
cani codicis ope , nitidiora ac meliora faceret . 
Quin hic codex e bibliotheca bobiensi ad nos 
venerit, dubitare non licet, quamquam eius mo- 

* 

XII DE VATICANIS FRAG*ENTIS 

nasterii non habet inscriptionem , propterea quod 
priora folia , ut dixi , amisit . Re autem . vera 
Patrum collationes recensentur in velere biblio- 
thecae bobiensis catalogo , quem edidit Murato- 
rius 1 . Tum forma et stemma et ornatus , et re- 
liquorum bobiensium proximus comitatus , bo- 
biensem patriam undique clamant . Quae res eo 
fit evidentior , quod reliquiae ibidem , cum anti- 
quiore iure , latentes corporis theodosiani ( de 
quibus infra loquendum erit ) eadem manu scribi 
videntur, qua pars fragmentorum taurinensium eius- 
dem corporis , quorum membranas de bobiensi 
coenobio translatas fuisse novimus . Constat co- 
dex chartis omnino centum , quarum tres su- 
pra quadraginta ante scriptum ibi Cassianum pu- 
rae erant : reliquae ad id genus membranarum 
pertinent, quae antiquissimis temporibus scriptae t 
mox vastitati addictae fuerunt, ita ut, priore ar- 
gumento eluto , novum acceperint . Quae purae 
erant membranae , eas monachus scriptor formae 
oblongae fieri curavit : deficientibus autem puris , 
tres codices civilis iuris discerpsit , iisque dilutis , 
ac pro sua praesenti necessitate circumcisis et com- 
plicatis abusus est . Quae res , quia paulo longio- 
rem postulat orationem , particulatira a me di- 
cetur - 

i Anliq. Ittl. med. *ev. T. 111- p- 819 . 

III. Tria, ut dixi, fuerunt iurii volumina , qui- 
bus manus exitiosas bobiensis librarius attulit , 
quum Patrum collationes scriberet . Primum esi vo- 
lumen inediti eius operis quod in nostra editione 
praecipuum est : codex nimirum quadratus olim 
grandiorisque modi , ita ut singulae paginae versus 
xxxii , eosque praelongos , complectantur . Ex hoc 
amplissimo codice membranas multas ad suos usus 
vocavit is qui Cassiani --opus descripsit : quas ni- 
mirum membrauas non solum lauit ob rescriben- 
dum , verum eas scidit , nempe ex singulis foliis 
paribus plura fecit , par unum videlicet simplexque 
unum : hic enim erat modulus ad novum librum 
oblongum accommodatior . Porro haec incisorum 
foliorum frusta partim in novo codice , quamquam 
satis perturbata, adsuta fuerunt; quae nunc denuo 
ad suas sedes retracta iuxtaque posita coalescunt, 
ita ut ipsa litterarum elementa cultro olim disse- 
cta , nunc rursus coeant atque in integritatem suam 
vindicentur . Multa pars tamen incisorum foliorum 
in codice non est retenta : cuius mali culpam for- 
tuna sustinet ; eoque maiorem , quod , his fragmen- 
tis exceptis, moles reliqua immensi fortasse operis 
universum ius complectentis , in bobiensibus forulis 
extabuisse videtur . Interim quam in manibus ha- 
beo partem operis diligenti studio expoliendam sar- 
cienda mque curavi , dedique operam ut liber meus 
Imaginem vduti restituti codicis exhiberet t pagi- 
narum scilicet notas adscripsi , versiculos adnuxue- 

XIII I DE VATICANIS FRAGMENTIS 

ravi , lineaque suspensa distinxi : foliorum vero in- 
cisionem , ubi scilicet nunc vulnus coit , duplici 
linea designavi ; triplici autem transitiones ad aliam 
paginam ; punctis denique materiae defectum . 

IIII. Iam ob partes perturbatissimi operis re- 
cte ordinandas , qui labor edendorum palimpsesto- 
rum molestissimus est , usus in primis sum qua- 
ternionum notis , quarum aliquot in membranis su- 
perstitetes esse videbam , nempe vi. xv. xxvii. 
xxv ni i. Igitur titulum ex empto et vendito pri- 
mum posui , quia in vi qua ternione est : mox ti- 
tulum de usu fructu , qui est in quaternious xv , 
secundum feci . Titulum vero de re uxoria ac do- 
tibus statim certa auctoritate subtexui , quia prius 
eius folium cum folio extremo de usufructu co- 
haeret . Exin scripsi titulum de excusatione , qui 
est in qualernione xxvu , bonum sane fragmentum , 
quia superest quaternio integer, dempto sesquifo- 
lio , seu paginis duabus et totidem aliarum dimi- 
diis partibus . Exin collocandi fuerunt tituli quan- 
do donator etc. et de muneribus ad legem cin- 
ciam , quorum uterque in quaternione xxvim scri- 
bitur, praeclarum rursus fragmentum et adhuc pau- 
lo maius , quia quaternio nonnisi quatuor paginarum 
dimidias partes desiderat. Fragmentum denique de 
cognitoribus et procuratoribus , quod nulla nola nu- 
merali insignitur , extremum collocavi . En autem 
ordinatarum paginarum imagiuem . Signum ' fo- 



Digitized by Google 

liorum parium cohaerentiam indicat ; signum || fo- 
liorum abscissorum redintegratam continuitatem ; 
asteriscus denique folia mutila . 

Q- VI. pag. 60. b. a. n — . 61. b. * a. * ) Ex empto et ven- 
(Q. VII.) 58 . b. a. 63 - b. * a. * ) dito. 

Q. XV. 88.b.a.||S^.b.a.^ , 85 . b. a. ) Dc usufructu 

98. b. * a. * v .98. aa. * bb. * ) 

< Q . XVI?) 96. a b. Jg 5 .a.b.v 91. a. b. )De usufructu. 

(Q.XV 11 ?) 99. b. * a. * ) Item de re uxo- 

) ria ac dotibus . 

I 

Q. XXVII. 82. a. b. w8 9 .a. b.i 84. b. «. ) 

9^.a.b.l|9a.b.a. 90. a. b. ) De excusatione . 

b. * a. * ) 

9<. b. * a. * b. a. ) 

Q.XXVIIII. ai.b.a.||86.b.a.v 20. b. a. ) Quando dona- 

a 3 . b. * a. * x. ,18. b. a. ) tor intellegatur 

*9- a - b. 22. a. * b. * ) revocasse volun- 

1 7.b a.|| 85 .a.b.v 2$. b. a. ) talem. Item de 

) donationibus ad 
) legem cinciam . 

• 

( Q. XXX. ) 62. b. a. v_^ 5 g. b. * a * ) De cognitoribus 

) et procuraloii- 
) bus . 

Sunt igitur partes quaternionum octo ; paginae au- 
tem quinquaginta sex $ quarum viginti mutilae ; 
integrae triginta sex . 

DE VATICANIS FRAGMENTIS 

V. Sequitur ut vestigem quocinaiu genus i uri- 
dici operis in his membranis supersit , quaeque 
eius aetas esse videatur . Ad hanc quod attinet , 
quandoquidem in tam copiosis reliquiis nulla men- 
tio est theodosiani codicis vel pandectarum Iusli- 
niani , nullusque auctor vel Caesar Valentiniano se- 
niore posterior commemoratur ; quum tainen gre- 
gorianus et hermogenianus codices haud semel lau- 
dentur ; mihi satis exploratum videtur , aetatem 
huius operis incidere in illud tempus quod ab her- 
mogeniaui codicis editione ad theodosiani colle- 
ctionem excurrit . Certe legum quae in Vaticanis 
fragmentis occurrunt , recenlissima omnium est 1 
quae datur anno sexto Valentiniani senioris, Chri- 
sti videlicet ccclxviiii . De operis autem genere, 
quis non meminit, quot ante lustinianura comme- 
morentur digesta seu pandectae , quas magni no- 
minis homines ob iuvanda discentium studia con- 
fecerant ? Praeter quam quod ipse Theodosius de 
pandectis instruendis cogitavisse videtur. Nam per 
solas principum constitutioues in eius codice con- 
globatas atque breviatas , qui fieri potuit , ut uni- 
versae iuris scientiae satis esset consultum , qui ta- 
men regiarum curarum scopus fuit? Vaticanarum 
igitur pandectarum ( si fas ita loqui ) corpus pu- 
blica ne an privata auctoritate conditum est ? Res 
habere videtur diuturnam et gravem deliberationem : , 

i Tit. cx empt. et vend. p. ia. 

ego autem suspenso heic pede incedo , necubi for- 
te incautior quamvis ia planissimo campo veritatis 
offendam . Ceteroqui opus ab auctore ethnico scri- 
ptum videtur . Illud vero statim legentibus patet t 
vaticana fragmenta in eo differre a pandectis iusti- 
nianeis , quod hae doctrinas tantum prudentium 
continent , constitutionibus principum codici reser- 
vatis 5 vaticani autem operis scriptor responsa pru- 
dentium legibus principum interponit. In eo rursus 
discordia est , quod quum Iu codice iustinianeo 
constitutiones tituli eiusdem ex. ordine temporis dis- 
ponantur, noster anonyraus nullam temporis ratio- 
nem sequitur . Porro haec vaticana collectio inedita , 
ut dixi est : quamquam aliquot cius particulae , ut 
admonitiones meae plerumque docent , cum edito 
iure congruunt : quippe quae ex iisdem prudentium 
veterum legumque fontibus manant . Haud taraen 
semel quae in editis contractiora erant vel inter- 
polata , ea nunc in vaticanis foliis vel puriora le- 
guntur vel integriora . fteque idcirco singulas ac- 
cessiones lectoribus heic aduumerare in animo est, 
etsi , ut spero , permultae sunt in prisco iure la- 
cunae aut vexati loci aut controversiae , quibus 
iam integritas novumque lumen accedet . Utique il- 
la pars commentarii ad legem cinciam in primis 
iucunda erit , quia de tam celebri plebiscito nihil 
propemodum in iure edito superest . 

VI. Post ventilatam de operis aetate proba- 
bilem opinionem , quaerendum superest quonam 

circiter saeculo ipsa codicis scriptura exarata videa- 
tur . Qua in re definienda quum plurimum valere 
soleant , ut plerique antiquarii existimant , litterarum 
forma atque orthographia , hanc quidem accurate 
in libro meo retinui , illam oculis curiosorum co- 
pioso specimine cum siglorum quoque praecipuo- 
rum descriptione obtuli . Atque in primis ne opi- 
ner eandem esse aetatem operis quae codicis vati- 
Cani , scholia obstare videntur , quibus margo in- 
terspersus est : perquam enim raro accidit ut scri- 
ptum aliquod eodem quo gignitur tempore scho- 
liis inlustretur . Neque tamen scholiorum scriptu- 
ra , licet valde rudis et inclinata , sequiorem ar- 
guit aetatem s qua super re cum satis alibi disse- 
rui 1 , tum certiores omnino nos facit subscriptio 
illa in S. Hilarii codice basilicae Vaticanae , quae 
ut commode cum symmachianae scripturae speci- 
mine coniungeretur , operam dedi . Ceteroqui ni- 
hil obstat quin textus ipsius scriptura quinti vel 
sexti saeculi esse dicatur : praesertim quia parum 
est credibile Vaticanas has pandectas , magnae , ut 
videtur , molis et sumptus atque laboris , scribi 
adhuc consuevisse postquam Caesar Iustinianus 
ceteris omnibus ante se iuris corporibus vim aucto- 
ritatemque publicam abrogaverat . Atque haud scio 
an siglorum quoque tanta copia , quae codicem 
totum occupat , anteiustinianeae aetatis indicium 

i Pracf. ad Cic. dc rep. et ad Fronlon. 

sit : quia videlicet Justinianus propter saepe indu- 
ctas antinomias vetuit per siglorum captiones et 
compendiosa aenigmata suae certe collectionis textum 
conscribi . Omnino qui specimen Vaticanum cum 
Caii codice veronensi conferent , valde similia scri- 
pturae genera esse cognoscent , tum ipsa specie 
litterarum , tum etiam siglorum numero : nisi for- 
te paulo concinnior Vaticanorum apicum elegantia 
est . Hactenus de illa palimpsesti parte , quae ius 
ineditum continet ; de qua prius quam sileo , id 
quoque gratus commemorabo , quod dum lias reli- 
quias, triennio antea me detectas atque exscriptas, 
hoc demum anno imprimendas typis curarem , per- 
commode accidit , ut in bibliotheca vaticana studio- 
rum suorum causa versaretur v.cl.Fridericus Bluhmius 
hamburgensis iuris consultus , et iu halensi academia 
doctor ; qui doctrinae exquisitae atque humanita- 
tis eximiae iuvenis sponte se mihi adiutorem ob- 
tulit ad‘codicem iterum cum apographo meo con- 
ferendum , ad desperatos aliquot locos pervicacia 
vincendos , atque ad criticam mecura lucem , do- 
nec Romae versatus est, recentibus a praelo plagu- 
lis impertiendam . 

VII. Praeter lias ineditas anonymi reliquias 
operis , alia quoque sunt eodem in palimpsesto 
fragmenta iuris , de quibus breviter dicendum est. 
Bobiensis nimirum scriptor folia quaedam admis- 
cuit , ex antiquo codice grandis molis theodosia- 
no detracta , quae si forte fortuna ad priores li- 

bros pertinuissent , quorum nonnisi exilis epitome 
superest , praeclara esset inventi utilitas . ( Undecim 
quippe ampla folia sunt , quibus in palimpsesto com- 
plicatis librarius numerum spatio minore duplicavit .) 
Nunc quia in cognitam partem incidunt, reliquum est 
ut bonitate ac varietate lectionum contenti simus . 
Neque inutile profecto fuisset paginas ipsas pervetusti 
exemplaris , saeculi prope vn, in meum librum 
transferre , quae genuinum fere textum , et a critico- 
rum interpolationibus vacuum , continent . Ne tamen 
lectoribus meis copias editas oggeram , satis erit 
lectionum praecipuam diversitatem cum .scripturae 
imagine repraesentare . Utor autem cuiaciana edi- 
tione anni mdlxvi : nam si recenliores libros cum 
codice contulissem , messe uberiore differentia- 
rum inutiliter abundavissem . Passim enim video 
classicorum operum veteres editiones cum antiquis 
codicibus valde congruere : contra ab his illas rece- 
dere , quae sublabente aevo per tot criticorum iud i - 
cia et manus curatae fuerunt . Siquis vero maximi 
Golhofredi posthumam editionem , quae praestanlis- 
sima habetur , eiusque criticas emendationes cum 
vaticanis foliis ad verbum conferet , mirum quan- 
tam scripturam veterem ab eius doctis saepe con- 
jecturis discrepare comperiet ! Insignis autem est 
ille locus lib. xv . i. 53, ubi palimpsestus Vati- 
canus versum integrum et praelongum restituit , 
qui a vetustissimo quoque petaviano , nunc Vatica- 
no, codice exciderat: qua in lacuna paulo impru- 

dentius halucinatus est doctissimus Gotliofredus t qui 
primus pa cotiiungendum censuit cum tamen : ex 
qua copula ortum est vocabuli monstrum patamen , 
quod Gotliofredus in noraicum quoque lexicon f 
Cangius autem in glossarium , receperunt . 

VIII. Sed ante quam dicendi de codice theo- 
dosiano finem facio , scholia quaedam seu potius 
summaria eiusdem codicis non praetermittam • 
Notissimum est eruditis , exemplar pervetus illud 
codicis theodosiani ( a libro vim ad xvi ) quod 
fuit olim senatoris galli Petavii , et quo Cuiacium 
apprime usum non dubito , nunc inter eos versari 
plurimos codices , quos ex hereditate serenissimae 
reginae Svecorum Christinae , nonnullis quoque e 
sua domestica bibliotheca adiectis, Alexander viii. 
P. M. bibliothecae vaticauae attribuit . Iamvero is 
codex perpetuis in margine summariis legum orna- 
tur , omnino ineditis , nec usquam cum alaricia- 
nae epitomes interpretatione congruentibus. Omnis 
ea lucubratio sine dubio ante saeculum decimum 
elaborata fuit : sed multa est scripturae barbaries , 
nec raro vitiis sermo confusus : ea demum aliquan- 
do rusticitas , ut neque latinae syntaxeos , neque 
rectae vocabulorum flexionis ratio habeatur: qua- 
re non immerito aliqui ambigent quoiusnam sit otii 
haec omnia legere , nedum transcribere : neque ego' 
ipse inani priscorum codicum specie delector , si 
nullo hi fructu redundent . Quamquam reapse raro 
accidit , ut nihil commendationis habeat antiquitas : 

quare et horum summariorum specimen edam ; quia 
videlicet non ubique auctor inficetus est, sed vel ali- 
quam prae se fert eruditionem , vel de legibus iu- 
dicat easque inter se comparat , vel interdum iuris 
auctores fontesque demonstrat . Quis autem sic fa- 
natice capitur orationis ornatu , ut semper ei stili 
elegantia , sermo compositus , librique venustate at- 
tica texti , tamquam mulsum liuguae amatori , ex- 
hibendi sint ? 

V1I1I. In bobiensi denique palimpsesto uni- 
cum quoque folium agglutinatum fuit ex ea quae 
inscribitur lex Burgundionum s cuius item scriptu- 
rae specimen edo , invenustioris equidem pro bar- 
baricorum temporum more ; sed tamen tantae an- 
tiquitatis , ut ab ipsa operis aetate vix distare vi- 
deatur . Id ego folium aegerrime omnium legi propter 
apices obscuratos atque demersos . Ceteroqui bo- 
biensis textus cum ottoboniano , quem dedit Ama- 
dutius , collatus longe melior apparet, neque tot 
mendis , quot ille ottobonianus , laborat . De- 
sunt praeterea bobiensi aliquot particulae , unde 
eorum confirmatur opinio , qui Burgundionum le- 
gem interpolatam existimaverunt . Non erit ingra- 
tum hanc tantillam operis pariem libro meo sub- 
texi : decurtati vero folii lacuna ex editione Amadu- 
tii , litteris discernendi gratia inclinatis , supplebitur . 

COMMENTARII PRAEVII 



PARS IL 

DE SYMMACHO. 



I. AXomani oratoris stirpe , eloquentia , magi- 
stratibus gestis inclyti reliquias editurus , rem le- 
ctoribus ut spero iucundam , historiae civili uti- 
lem , aeternae urbi non ingratam fecero , si fami- 
liae eius , quae diu multumque tamquam sidus in 
patria eluxit , stemma narravero . Quintus Aure- 
lius Symmachus Romae natus est generosa gente 
A meliorum . Avus eius , v el potius ata vus , ille ut ar- 
bitror fuit Symmachus vir clarissimus , vel ut alii le- 
gunt vicarius, ad quem Achaiae proconsulem leges duae 
Constantini magni anno cccxvuu missae fuerunt * . 
Pater Lucius Aurelius Avianius Symmachus sub Con- 
stantio consecutisque Caesaribus quantus vir fuerit 
declarat luculenta inscriptio in Capitolio olim , dein- 
de post varios casus in atrio iuliano vaticani pala- 
tii ante fores bibliothecae Vaticanae cum innume- 
ris aliis posita , ubi a me diligenter relecta est , 
mendis aliquot exclusis , quibus artifices lingendis 
rubrica litteris adhibiti hunc et alios titulos (quod 
utiliter sit monitum ) perturbaverunt . 

i Cod. theod. II. 4- i. et tit. 1 5. 

DS SYMMACHOMJM GESTE 



PHOSPHORII 

LVCIO AVR- AVIANIO SYMMACHO VC 
PRAEFECTO VRBI CONSVLI PROPRAEFECTIS 
PRAETORIO IS VRBE ROMA FISITIMISQVE 
PROVINCIIS PRAEFECTO ANNONAE VR 
BIS ROMAE PONTIFICI MAIORI QV1NDE 
C EM VIRO *S*F • MVLT1S LEGATIONIBVS 
PRO AMPLISSIMI ORDINIS DESIDERIIS 
APVD DIVOS PRINCIPES FVNCTO QVI 
PRIMVS IN SENATV SENTENTIAM ROGA 
RI SOLITVS AVCTOR1TATE PRVIJESTIA ATQ- 
ELOQVENTIA PRO DIGNITATE TANTI ORDI 
NIS MAGN1TVDINEM LOCI EIVS INPLEVE 
RIT AVRO 1NLVSTREM STATVAM QVAM 
A DOMINIS AVGVSTISQ* NOSTRIS SENATV* 
AMPLISSIMVS DECRETIS FREQVENTIB" IN 

PETRABIT IDEM TRI VMFATORES PRINCIPES 

/ 

NOSTRI CONSTITVI ADPOSITA ORATIONE 1VS 
SERVNT QVAE MERITORVM EIVS ORDINEM 
AC SERIEM. CONTINERET QVORVM PERENNE 
IVDICIVM TANTO MVNERI HOC QVOQVE AD 
DIDIT VT ALTERAM STATVAM PARI SPLEN 
DOR E ETIAM APVD CONSTANTINOPOLIM 
CONLOCARET 

[ DEDljcATA MII* KAL- M AI AS 
[ D-N- ] GRATIANO - II II» ET MEROBA VDE [ CONSS.] 

Et scio quidem hanc inscriptionem ab aliquot eru- 
ditis , partim re non perpensa partim oh quandani 

laudum ac dignitatum similitudinem , non ad pa- 
trem Symmachum sed ad filium cognomento ora- 
torem referri solitam . Sed tamen antiquior est il-* 
lorum sententia , qui seniorem Symmachum in hoc 
titulo intelligunt : est enim huic praenomen Lu- 
cius in lapide (et quidem non per unicam notam, 
ne forte mendum fabrile suspicemur, sed per lit- 
terarum consequentiam ) orator autem diserte a 
Macrobio 1 et Sidonio '•* , nec non in codicibus epi- 
stularum et in orationum palimpsestis et in lapi- 
dibus 0 dicitur Quintus . < v )uod si idem orator in 
fastis nescio quibus, quos adhuc sequitur cl. Mor- 
cellius in Afr. ch. , amanuensium vitio scribitur 
Lucius , manifestum mendum a melioribus exem- 
plaribus obiurgatur, ut Gothofredus iamdiu de- 
monstravit . Tum , ut demus Lucii praeno- 
men irrepsisse casu in lapidem pro Quinto , qui 
fieri potest ut iunior Symmachus dicatur consul in 
inscriptione anno ccci.xvvii posita , quum ipse de- 
mum anno ccci.wxxi in fastis consul occurrat? 
Verumtamen ad hanc difficultatem , quae maxima 
est , pervincendam , atque ad titulum iuniori vin- 
dicandum , praeclaram rationem excogitavit Areva- 
lus v. cl. e soc. lesu 5 , cui videlicet videtur ora- 
tor Symmachus ante praedictum consulatus ordi- 
narii annum fuisse consul suifeclus, propterca quod 

(i) Salurn. 1. 5. (a) Epist. I. >. (3) Infra p. i , et in hoc 

comm. p. nx. (4j Prosopogr.cod.th. (5) Ad Prudcut, contra 

Sjrnrn. 1. jji. 

G 

in epistula ad patrem consulatum suum memorans 
dicat : hos inter iuvenile decus , sed honore seni- 
li, -bis seno celsus , Symmache , fasce cluis. Pa- 
rum vero sit credibile, Symmachum anno ordina- 
rii consulatus fuisse adhuc iuvenem , qui nimirum 
complures ante annos praefecturam urbanam admi- 
nistraverat , quam ei quieto et iampridem a desi- 
deriis honorum atque ab omni allectatione remoto 
Valentinianus iunior tribuerat 1 . Vix pariter credi- 
bile sit post consulatus ordinarii annum iuvcniles 
etiamnum versus fudisse Symmachum 2 , atque 
ad patrem adhuc superstitem pariterque poetan- 
tem 3 scripsisse , qui triginta prope aute annos 
praefecturae urbanae grave munus obierat . Quam- 
quam vero annum , quo in lucem orator editus 
fuit , nescimus , nihilominus quoniam eius pater 
anno ccclx in orientem ad Constantium imp. pro- 
fectus 4 multa de filii praeclara ad eloquentiam in- 
dole cura Libanio locutus est 3 , is quidem tri- 
ginta amplius post annos vix se iuvenem potuit 
nuncupare . Ceteroqui cur sero Symmachus or- 
dinarii consulatus honorem adeptus sit, ipse docet de 
alio consule loquens ep. lib. viim. i ia , cum ait ho- 
norem hunc iampridem togae et ordini senatorio lu- 
isse rarum nimisque diilicilern s quia nimirum , ut 
ego arbitror , in summis ruentis imperii periculis id 
militiae potius quam togae praemium munusque 

(i) Syramacfi. ep. x. 33 . 54- ed. Parei an. udcxlii. (3) Ep. 
I. 1 . (3) Ep. 1. a. (4) Aium. xxi. 13. (5) Liban. ep.gr. 93 j. 

